ગઠિયાઓ અત્યાર સુધી બેંક અધિકારીના નામથી ફોન કરી એટીએમ-ક્રેડિટકાર્ડના નંબરો જાણી રૂપીયા પડાવતા હતા. પરંતુ હવે સાયબર એક્ષપર્ટ બની ગયેલા ગઠિયાઓ બેંકના નંબરને હેક કર્યા બાદ ખાતેદારને ફોન કરી રૂપીયા સેરવી લેતા હોવાનો કિસ્સો સાયબર ક્રાઈમ બ્રાન્ચમાં નોંધાયો છે. ગઠિયાએ એસબીઆઈના નંબરને માલવેર એટેકથી હેક કરીને 108ના કર્મચારી અમિત પંડ્યાને ફોન કરી તેની સાથે 16 મીનીટની વાતચીત દરમિયાન 30 હજાર રૂપીયા સેરવી લીધા હતા.